Tað líkist ársins dysti, nú vit sunnudagin vitja í Gøtu, har oddaliðið og verjandi meistararnir taka ímóti Tað hevur gingið eftir ánni hjá okkum seinastu tíðina. Sjey sigrar á rað hava sent okkum heilt fram í oddin, og nú er veruleikin, at vit kunnu taka oddasessin sunnudagin. Tað krevur tó ein sigur–og ikki á einum og hvørjum. Verjandi meistararnir úr Víkingi eru aftur í ár oddalið, og tí skulu vit veruliga raka dagin, um vit ætla okkum stigini við til Havnar. Hagtølini staðfesta, at Víkingarnir eru tungir at syfta á heimavølli. Men tey staðfesta eisini, at tað ber til. Seinastu dystirnir hava eisini víst, at okkara menn eru um at finna veruliga toppformin fram, og hann stendur vónandi við sunnudagin. Floksmenn og tikarar hava alla tíðina verið eyðsýnd og mælsk, men seinastu umførini eru desibellini skrúvað nakað eyka upp. Og vónandi eru tey eisini tað, nú fara manssterk avstað til ein oddadyst, sum fyri fáum vikum síðani tóktist heldur veruleikafjarður.